**Csongrád Város**

**Belső ellenőrzés stratégiai terve**

**2024-2027. évekre**

Csongrád Városi Önkormányzat belső ellenőrzésének a 370/2011. (XII. 31.) Korm. rendelet

30.§ (1) alapján elkészített stratégiai ellenőrzési terve a következő négy évre tartalmazza a:

1. hosszú távú célkitűzéseket, stratégiai célokat;
2. a belső kontrollrendszer általános értékelését;
3. a kockázati tényezőket és értékelésüket;
4. a belső ellenőrzésre vonatkozó fejlesztési és képzési tervet;
5. a szükséges erőforrások felmérését elsősorban a létszám, képzettség, tárgyi feltételek tekintetében;
6. a fentiek alapján meghatározott ellenőrzési prioritásokat és az ellenőrzési gyakoriságot.

Az ellenőrzési munka sajátos területeire vonatkozó stratégiai célok, és az azt biztosító legfontosabb feladatok az alábbiak:

1. Az önkormányzat és a hivatal belső ellenőrzésének stratégiai célja, hogy hozzájáruljon a hivatalok részére előírt feladat ellátás hatékonyságának növeléséhez.
2. Az költségvetési szervek tulajdonosi, fenntartói ellenőrzésének stratégiai célja, hogy elősegítse az intézményi gazdálkodás hatékonyságát, szabályszerűségét, az alaptevékenységként meghatározott feladat ellátás követelményeknek megfelelő teljesítése mellett. Megfelelő áttekintés biztosítása az költségvetési szervek gazdálkodásának helyzetéről, színvonaláról.
3. A belső ellenőri munkával kapcsolatos stratégiai célja az ellenőrzések hatékonyságának, eredményességének emelése. A vizsgálandó területek, témák kockázat elemzésen alapuló tervezése. Az ellenőrzésre, a számvitelre valamint a gazdálkodásra vonatkozó jogszabályok, szakirodalom folyamatos figyelése. Részvétel az ellenőrzéssel foglalkozó tanfolyamokon, konzultációkon. A vizsgálatok hatékonyságát, eredményességét biztosító ellenőrzési módszerek alkalmazása. Technikai eszközök, különösen az informatika által nyújtott lehetőségek teljes körű kihasználása.

Az önkormányzat működési feltételeinek javítása, hatékonyságának növelése érdekében hosszú távon a rendszerszemléltető ellenőrzésekre kell hangsúlyt helyezni.

* A belső ellenőrzésnek alapvetően az önkormányzat vezetésének közvetlen támogatói szerepét kell biztosítania.
* A szabályszerűségi, pénzügyi, rendszer– és teljesítmény típusú, valamint az informatikai rendszerek vizsgálatai alapján ajánlatokat és javaslatokat kell megfogalmaznia a hivatal vezetésének részére, a szervezet gazdaságos hatékony és eredményes működésének fejlesztésére, a feltárt kockázati tényezők, hiányosságok kiküszöbölése érdekében.
* A terv végrehajtásával kapcsolatos főbb feladatok:
* A belső ellenőrzésnek az ellenőrzési célok megvalósítása érdekében négy év alatt a hivatalnál valamennyi típusú ellenőrzés elvégzését biztosítani kell.
* A tervidőszak első kétharmadában főként szabályszerűségi, pénzügyi ellenőrzést és az informatikai rendszerek megbízhatóságának vizsgálatát kell előtérbe helyezni.
* A ciklus elején átfogó rendszer–, illetve teljesítmény ellenőrzést csak akkor tervez a belső ellenőrzés végezni, ha azt a kapacitás megengedi, vagy egyéb ok miatt indokolttá válik.
* A belső ellenőrzés átfogó rendszer- és teljesítmény ellenőrzést a ciklus utolsó harmadában célszerű végezni, akkor, amikor a szabályozottság, a szabályszerűség eléri a kívánt szintet, s az önkormányzat a gazdálkodás vitelét meghatározó belső kontroll rendszer megfelelő szinten működik.

**A belső kontrollrendszer értékelése**

Az államháztartási kontrollok alapvető célja az államháztartási pénzeszközökkel, vagyonnal történő szabályszerű, szabályozott, gazdaságos, hatékony és eredményes gazdálkodás. Az államháztartás kontrollja - mely kiterjed az államháztartás valamennyi alrendszerére, így az önkormányzati alrendszere is - külső ellenőrzés és államháztartási belső kontrollrendszerek keretében történik.

A belső kontrollrendszer a költségvetési szerv által a kockázatok kezelésére és tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy a költségvetési szerv megvalósítsa a következő fő célokat:

- a tevékenységeket (műveleteket) szabályszerűen, valamint a megbízható gazdálkodás elveivel (gazdaságosság, hatékonyság és eredményesség) összhangban hajtsa végre;

- teljesítse az elszámolási kötelezettségeket;

- megvédje a szervezet erőforrásait a veszteségektől (károktól) és a nem rendeltetésszerű használattól. A belső kontrollrendszert a szervezet a Belső Kontroll Kézikönyvben, a Belső Kontroll Kézikönyvben, valamint az Integrált Kockázatkezelés eljárásrendjéről szóló Szabályzatban foglaltak alapján működteti.

**Kockázati tényezők és értékelésük**

Egy terület tényleges vagy potenciális kockázatának értékeléséhez véleményt kell alkotni az adott terület kulcsfontosságú tényezőinek meghatározása és mérlegelése alapján, amelyek az

elvégzett tevékenységekkel, a létező kontrollrendszerekkel, múltbéli és valószínűsíthető jövőbeli eseményekkel, a működési környezettel kapcsolatosak. Az egyes rendszerek (folyamatok) kockázatelemzését a kockázati tényezők, és azok súlya alapján kell elvégezni.

**Belső ellenőrzésre vonatkozó képzési és fejlesztési terv**

A 2011. évi CXCV. törvény az államháztartásról 70. § (4) A költségvetési szervnél belső ellenőrzési tevékenységet csak az államháztartásért felelős miniszter engedélyével rendelkező személy végezhet. E tevékenységek folytatását az államháztartásért felelős miniszter annak engedélyezi, aki cselekvőképes, büntetlen előéletű, és nem áll a belső ellenőrzés körébe tartozó tevékenység vonatkozásában a foglalkozástól eltiltás hatálya alatt, továbbá rendelkezik a jogszabályban előírt végzettséggel és gyakorlattal.

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről 24.§ (7) bekezdésében foglaltaknak megfelelően a belső ellenőrök kötelesek a már megszerzett ismereteiket naprakészen tartani, fejleszteni, a változásokból eredő követelményekkel összhangba hozni. Ennek érdekében kétévente kötelesek szakmai továbbképzésen részt venni, és külön jogszabályban előírt esetekben vizsgát tenni.

**A szükséges erőforrások felmérését elsősorban a létszám, képzettség, tárgyi feltételek tekintetében**

Az önkormányzatnál a belső ellenőrzést a 370/2011. (XII. 31.) Korm. rendelet 15.§ (7) b. bekezdésében foglaltak szerint polgári jogi szerződés keretében foglalkoztatott belső ellenőr látja el.